Burnos higiena
Burnos higiena, tai procedūra, kurios metu šalinamos viršdanteninės ir podanteninės, mineralizuotos bei nemineralizuotos dantų apnašos, poliruojami dantų, plombų, protezų paviršiai, įvertinamas asmens dantų valymo efektyvumas, pacientai mokomi asmens burnos higienos, atliekamos gydomųjų preparatų (pvz. GC MI Paste Plus) aplikacijos.
Kokia profesionalios burnos higienos reikšmė ?
Profesionali burnos higiena apsaugo nuo: dantų karieso, burnos gleivines bei periodonto ligų (gingivito, periodontito), ankstyvaus dantų netekimo. Viso to galima išvengti reguliariai atliekant profesionalią burnos ertmės higieną. Pagrindinis periodonto ligų etiologinis veiksnys – minkštos ir mineralizuotos dantų apnašos, kurios kaupiasi virš dantenų ir po jomis, vagelėse, defektuose, po kabančiomis plombomis, protezų kraštais. Nustatyta, jog nereguliariai ar visai nevalant dantų, dantenų uždegimas (gingivitas) atsiranda per 10-20 dienų. Atlikus burnos higieną, gingivitas išnyksta per 1-8 dienas. Nenuvalytos, minkštos apnašos tarp 1-14 dienų virsta mineralizuotomis. Apnašų mineralizacijai įtakos turi kalcio fosfato druskos, kurios patenka ant minkštų apnašų iš seilių ir jas sukietina ar net sudaro konkrementus (dantų akmenis).
Kas kiek laiko ši procedūra atliekama?
Kiekvienam pacientui rekomenduojama pas burnos higienistą apsilankyti du kartus per metus. Išskirtiniais atvejais, kai pacientas serga sisteminėmis ligomis, periodonto ligomis, daug rūko, nešioja breketus ar turi polinkį apnašų kaupimuisi, patartina PBH atlikti kas 3-4 mėnesius.
Sodasrovė – puikus pagalbininkas. Kaip atliekama PBH?
Odontologijos klinikoje " Processus" profesionalus valymas atliekamas kombinuojant Air-flow sistemą, ultragarsinį skalerį, rankinius instrumentus. Ultragarsinis skaleris ultragarso pagalba pašalina virš ir po dantenomis esančius akmenis, taip pat šalinami ir dantenų kišenėse esantys granuliaciniai uždegiminiai audiniai, mikroorganizmai bei jų toksinai. Kietasios ir minkštosios dantų apnašos nuvalomos naudojant vieną naujausių dantų apnašų šalinimo metodų "Air Flow". "Air Flow" tai – kontroliuojamas sodos arba kalcio karbonato dalelių srautas, kuris nukreipiamas į danties paviršių vandens srovės ir suspausto oro pagalba. "Air Flow" metodu dantų apnašos, esančios ant dantų paviršiaus nelygumų, įdubimų, tarpdančių, protezų kraštų, taip pat nuo lygių danties paviršių nuvalomos greitai ir efektyviai. Šis metodas ypatingas tuo, kad danties paviršius veikiamas per atstumą, todėl nepažeidžiami kietieji danties audiniai ir dantenos. "Air flow" labai efektyvus ir dantis tausojantis būdas nuvalyti apnašoms, susikaupusioms dėl rūkymo, juodos arbatos, kavos ir kitų dažančių maisto produktų vartojimo. Nuvalius apnašas ir konkrementus, dantys iš visų pusių nupoliruojami specialiais šepetėliais, pastomis bei guminiais diskeliais. Taip nupoliruoti dantų paviršiai būna atsparesni apnašų ir akmenų kaupimuisi. Tarpdančiai išvalomi tarpdančių siūlu. Po procedūros ant visų dantų paviršių uždedama GC MI Paste Plus aplikacija. Pacientai supažindinami su jiems tinkančiomis burnos ertmės priežiūros priemonėmis. Po profesionalios burnos ertmės higienos dantys atgauna natūralią spalvą, sugyja uždegiminės dantenos, juntamas šviežumas ir gaivumas burnoje.
Jūsų odontologijos klinika ir implantologijos centras Kaune